Lait tooh ki jingkylli ka MBOSE Class IX – Wyrta\nLait tooh ki jingkylli ka MBOSE Class IX\nJowai : Da lait tooh ki kot jingkylli eksamin ka Class IX 2015 ha kylleiñ ki thaw ha Ri-Loom Jaiñtia kamjooh leh ha Shillong na ka skur H. Elias Memorial Higher Secondary School, Shillong, weiwa ha kani ka kynti da lait ki jingkylli ka Science wa ka Mathematics.\nYnnin ka sngi katkam ka yutip da ong wa neiliang yong ka MBOSE da ujor ko pyrchah yeini ha Jowai Police Station da M. Marbaniang, Deputy Director ka MBOSE.\nDa ong wa ka jingkylli yong ka Mathematics da saam ya ka da ki tayaw ha chwa wow man ka eksamin ki khynnah ka Class IX ha West Jaintia Hills, khamtam ha Jowai weiwa da dai tooh ya ki kamwa T. 500 hadooh T. Rs.2000.\nKi pulit ka Jowai Police Station da kyntu register ki yeini hapoh ki section 406, 408, 409 & 420 ka IPC.\nNeiliang ki seiñbhalang kam ka JYF wa ka JSU da pynrem joor ki ya ini wei kyntu ki ya ki bor wow chimkhia ki yeini wei wow kem ya kitu wa emkti.